Habana aangewys as SA se speler van die jaar | Nuus24
Habana uit span vir VK
Kaapstad – Die Springbok-vleuel Bryan Habana is Donderdagaand tydens 'n swierige geleentheid aangewys as die Suid-Afrikaanse rugbyspeler van die jaar.Habana is die tweede ster wat dié toekenning meer as twee keer inpalm. Die voormalige Springbok-losskakel Naas Botha het dié toekenning vier keer gewen.Eben Etzebeth, Patrick Lambie, JP Pietersen en Keegan Daniel is ook vir die gesogte toekenning benoem.Die 29-jarige Habana, wat sukkel met 'n kniebesering, het met krukke na die verhoog gestap om die toekenning vir die derde keer te ontvang. Hy het in 2005 en 2007 ook met dié toekenning weggestap.Habana het ook die toekenning vir Drie van die Jaar ontvang nadat hy die All Blacks se verdediging in September uitoorlê het om 'n drie in Dunedin te druk."Ek het nooit regtig in myself getwyfel nie, maar wanneer daar vrae oor jou is, moet jy net harder werk," het hy gesê."Hopelik los ek die trui in 'n beter plek as wat ek dit ontvang het."Hier is 'n lys van wenners:Speler van die Jaar: Bryan Habana (Westelike Provinsie)Spelers se Speler van die Jaar: JP Pietersen (Haaie)Superrugby-speler van die Jaar: Keegan Daniel (Sharks)Curriebeker-speler van die Jaar: Deon Fourie (Westelike Provinsie)Jong speler van die Jaar: Eben EtzebethAfrigter van die Jaar: John Plumtree (Haaie)Span van die Jaar: Sharks– Volg Nuus24Sport op Twitter
Lees meer oor: eben etzebeth | bryan habana | keegan daniel | john plumtree | deon fourie | westelike provinsie | haaie | springbokke | sharks VOLGENDE OP NUUS24X